II-5-2-3 -Asugen deg yinzan iccuden ɣer temsalt n laman d laḥsed: -« Aman d laman», inzi-agi yella aṭas aya d ansay i t-qqaren .Seg wayen i d-negmer deg wammud di tamenḍṭ -aki n Tizi Ɣennif , yiwen ma iqubel wayed s waman, iqubel-it s laman, ad yezdi wayen yelhan gar-asen, ur yexdeԑ ara. Amedya ma ad iruḥ yiwen ad yineg ɣer wadeg nniḍen ad -d -ṭṭfen tabuqalt n waman ad zalen aman-nni akken ad ruḥ di laman ,acku aman d azamul n laman , ad ruḥ ad yuɣel di laman.S usugnen dagi yeqqer d akken aman d azamul n laman yebaԑden ɣef lexdeԑ , ad yemmuden laman ,aman d azamul srid ɣer laman.